**Марыля Верашчака**, **Марыянна Эва Верашчака** герба Касцеша (польск.: Marianna Ewa Wereszczakówna; 24 снежня 1799, Туганавічы — 28 снежня 1863) — шляхцянка, каханая Адама Міцкевіча, стрыечная сястра Ігната Дамейкі.

Біяграфія
---------

Развітанне Адама Міцкевіча з Марыляй Верашчакай. Томаш Лосік, 1889
Нарадзілася ў Туганавічах як трэцяе дзіця Антонія Верашчакі, маршалка шляхты Новагародскага павета і Францішкі (з роду Анцутаў), дачкі берасцейскага суддзі. Яе маці была цёткай Ігната Дамейкі, а таксама траюраднай сястрой Тадэвуша Рэйтана і Тадэвуша Касцюшкі.

Ахрышчаная 1 студзеня 1800 года ў Касцёле Святой Ганны ў Варончы. Хроснымі бацькамі былі Іпаліт Дамейка, зямельны наваградскі натарыус і Ганна Верашчака, наваградская падкаморая, дапамагалі Стэфан Верашчака (муж Ганны) і Караліна Дамейка (жонка Іпаліта).

Летам 1818 альбо 1819 года Адам Міцкевіч прыехаў разам з Тамашам Занам у Туганавічы, дзе і распачалося ўзаемнае, няспраўджанае і няшчаснае каханне да Марылі Верашчакі.

На той момант Марыля Верашчака была ўжо заручоная з графам Ваўжынцам Путкамерам герба Бражаціцы, з якім пабралася шлюбам у 1821 годзе і засталася жыць у маёнтку ў Больцініках. Суседнім маёнткам у Плужынах кіраваў Міхал Верашчака, сябар Адама Міцкевіча; пасля шлюбу Марылі там засталася жыць яе маці, а Міхал прыняў Туганавічы. 1 жніўня 1821 года ў Цырыне Адам Міцкевіч, на той час настаўнік ковенскіх школаў, з графіняй Путкамер трымалі да хрышчэння Францішка Саковіча.

Адам Міцкевіч бываў у Плужынах, Туганавічах і Больцініках: у Плужынах у жніўні 1821 года з нагоды імянінаў каханай Міцкевіча паўстала балада «Свіцязянка». Марылі быў адрасаваны верш «Да М\*\*\*», упамянуты ў «Баладах і рамансах» і ў IV частцы «Дзядоў».

У чэрвені 1833 года Марыля Путкамер з роду Верашчакаў з мужам Ваўжынцам былі арыштаваны за сумесную дапамогу эмісару Марцэлю Шыманскаму[pl].

Магіла Марыі Верашчакі пры касцёле Св. Яна Хрысціцеля ў Беняконях
Пахаваная 29 снежня 1863 года на цвінатры пры касцёле Святога Яна Хрысціцеля ў Беняконях.

Бібліяграфія
------------

* Wawrzykowska-Wierciochowa D. *Adam i Maryla. Dzieje romantycznej miłości Adama Mickiewicza i Maryli Wiereszczakówny*, Instytut Wyd. Zw. Zaw. Warszawa 1990 r.

Зноскі
------

1. 1 2  Marianna Ewa (nazywana Marią lub Marylą) Puttkamerowa (z domu Wereszczaka) // Internetowy Polski Słownik Biograficzny<a href='https://wikidata.org/wiki/Track:Q96022943'></a>
2. ↑  З. Ю. Юркевіч. Продкі Ігната Дамейкі па кудзелі: новыя архіўныя здабыткі(недаступная спасылка)

Літаратура
----------

* Krystyna Wojda, Przewodnik przedmiotowo-metodyczny.
* E. Gulczyński, *Sprawa Marcelego Szymańskiego emisariusza wyprawy Zaliwskiego*, Wilno 1933, s. 328

Спасылкі
--------

* Лагатып Радавода *Марыля Верашчака* на «Радаводзе». Дрэва продкаў і нашчадкаў


| ?Марыля Верашчака — продкі |
| --- |
| 

|  |  |  |  |  |
| --- | --- | --- | --- | --- |
|  |  | Францішак Міхал Верашчака[d] |  |  |
|  |  |  |  |
|  |  |  |  |  |
|  |  | Антоній Верашчака[d] |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  | Соф’я з Францкевічаў-Радзімінскіх[d] |  | Адам Анцута[d] |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Мікалай Анцута[d] |  |  |  |
|  | Марыля Верашчака |  |  |  |  |  |  |  |
|  |  |  |  |  |  |  |  |  |  |
|  |  |  |  |  | Адам Анцута[d] |  |  |  |  | Кацярына з Чарняўскіх[d] |  |
|  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  | Марыяна (?)[d] |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  | Францішка з Анцутаў[d] |  |  |  |  | Дамінік Алойзы Валадковіч[d] |  |
|  |  |  |  |  |  |  |  |
|  |  |  |  |  |  |  |  |  |
|  |  |  |  |  | Марцін Валадковіч[d] |  |  |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  | Анэля з Валадковічаў[d] |  |  |  |  | Тэрэза з Янішэўскіх[d] |  |
|  |  |  |  |  |  |  |  |
|  |  |  |  |  |  |  |  |  |
|  |  |  |  | Ганна з Дэ Раесаў[d] |  |  |
|  |  |  |  |  |  |
|  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Генеалогія і некрапалістыка | IPSB: marianna-ewa-nazywana-maria-lub-maryla-puttkamerowa-z-wereszczakow-wereszczkowna-wiesz · Sejm-Wielki.pl · Rodovid |
| 

| Нарматыўны кантроль |
| --- |
| GND: 11899946X · ISNI: 0000 0000 3390 8964 · LCCN: n90711433 · NLP: A11838437 · NUKAT: n97014952 · VIAF: 57415191 |

 |